text: La Cotorra de la Vall: Concert de PROESO en la Casa de la Cultura
  Concert de PROESO en la Casa de la Cultura
  El dissabte 18 de febrer a les 19'30 hores la Casa de la Cultura acull "La música i el nostre planeta" un Concert solidari en família promogut per PROESO a benefici de la infància haitiana damnificada per l'huracà Matthew.
  PROESO és un conjunt instrumental de docents de música dl País Valencià i una Associació sense ànim de lucre, amb una trajectòria educativa, musical i solidària consolidada al llarg de 9 temporades.
  Realitza diferents projectes didàctics i interdisciplinaris en cada curs, que es plasmen en tres o quatre concerts de gran qualitat artística i musical: Un concert instrumental per als col·legis i instituts, o concerts en família a més de dos concerts-espectacle amb la Coral PROESO, Cos de Ball, artistes convidats i la Banda simfònica PROESO als millors auditoris valencians.
  Ha participat en projectes de gran envergadura, com ara "La Música ens fa créixer" junt a Plácido Domingo, la Trobada de Música de la "Mostra Viva del Mediterrani 2015", o la participació en l'acte de cloenda de la macro trobada "Primavera Educativa".
  Des de 2012, treballa amb la ONGD anomenada BUSF per ajudar a la infància més desfavorida per catàstrofes naturals, realitzant projectes solidaris per la Cooperació Internacional, com ara la creació d'una Xarxa de centres educatius i solidaris: PROESO-HAPPY SIPHAL i 3 projectes nous amb un eix comú: l'Aprenentatge Servei a l'educació global a través de la música.